CELEX: 32015R0543
Language: sk
Date: 2015-04-01 00:00:00
Title: Vykonávacie nariadenie Komisie (EÚ) 2015/543 z  1. apríla 2015 , ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka COS-OGA a ktorým sa mení príloha k vykonávaciemu nariadeniu Komisie (EÚ) č. 540/2011  Text s významom pre EHP

2.4.2015   
            
            
               SK
            
            
               Úradný vestník Európskej únie
            
            
               L 90/1
            
         VYKONÁVACIE NARIADENIE KOMISIE (EÚ) 2015/543
   z 1. apríla 2015,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka COS-OGA a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 22 ods. 1 v spojení s článkom 13 ods. 2,
   keďže:
   
               (1)
            
            
               V súlade s článkom 7 ods. 1 nariadenia (ES) č. 1107/2009 bola Belgicku 28. júna 2012 doručená od spoločnosti FytoFend SA žiadosť o schválenie účinnej látky COS-OGA. V súlade s článkom 9 ods. 3 uvedeného nariadenia oznámilo Belgicko ako spravodajský členský štát Komisii 5. decembra 2012 prijateľnosť žiadosti.
            
         
               (2)
            
            
               Dňa 19. decembra 2013 spravodajský členský štát predložil návrh hodnotiacej správy Komisii a Európskemu úradu pre bezpečnosť potravín (ďalej len „úrad“), v ktorej posúdil, či možno očakávať, že účinná látka spĺňa kritériá schválenia uvedené v článku 4 nariadenia (ES) č. 1107/2009.
            
         
               (3)
            
            
               Úrad splnil povinnosti podľa článku 12 ods. 1 nariadenia (ES) č. 1107/2009. V súlade s článkom 12 ods. 3 nariadenia (ES) č. 1107/2009 požiadal, aby žiadateľ poskytol členským štátom, Komisii a úradu dodatočné informácie. V septembri 2014 predložil spravodajský členský štát úradu posúdenie dodatočných informácií vo forme aktualizovaného návrhu hodnotiacej správy.
            
         
               (4)
            
            
               Dňa 1. októbra 2014 úrad oznámil žiadateľovi, členským štátom a Komisii svoj záver, či pri účinnej látke COS-OGA možno očakávať splnenie kritérií schválenia stanovených v článku 4 nariadenia (ES) č. 1107/2009 (2). Úrad sprístupnil svoj záver verejnosti.
            
         
               (5)
            
            
               Žiadateľovi sa poskytla možnosť predložiť pripomienky k revíznej správe.
            
         
               (6)
            
            
               Dňa 11. decembra 2014 Komisia predložila Stálemu výboru pre rastliny, zvieratá, potraviny a krmivá revíznu správu týkajúcu sa COS-OGA a návrh nariadenia, v ktorom sa stanovuje schválenie COS-OGA.
            
         
               (7)
            
            
               V súvislosti s jedným alebo viacerými reprezentatívnymi použitiami aspoň jedného prípravku na ochranu rastlín, ktorý obsahuje účinnú látku, a najmä použitiami, ktoré sa preskúmali a podrobne opísali v revíznej správe, sa stanovilo, že kritériá schválenia uvedené v článku 4 nariadenia (ES) č. 1107/2009 sú splnené. Uvedené kritériá schválenia sa preto považujú za splnené. Je preto vhodné schváliť COS-OGA.
            
         
               (8)
            
            
               Okrem toho sa Komisia domnieva, že COS-OGA je účinná látka s nízkym rizikom podľa článku 22 nariadenia (ES) č. 1107/2009. COS-OGA nie je látka vzbudzujúca obavy a spĺňa podmienky stanovené v bode 5 prílohy II k nariadeniu (ES) č. 1107/2009. COS-OGA pozostáva zo zlúčenín, ktoré sa prirodzene nachádzajú v rastlinách a v niektorých mikroorganizmoch a ktoré sú v životnom prostredí všadeprítomné. Očakáva sa, že dodatočná expozícia ľudí, zvierat a prostredia na základe používaní schválených v súlade s nariadením (ES) č. 1107/2009 bude zanedbateľná v porovnaní s expozíciou očakávanou na základe reálnych prírodných situácií.
            
         
               (9)
            
            
               Je preto vhodné schváliť COS-OGA ako účinnú látku s nízkym rizikom. V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (3) mala zodpovedajúcim spôsobom zmeniť.
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Schválenie účinnej látky
   Účinná látka COS-OGA bližšie špecifikovaná v prílohe I sa schvaľuje za podmienok stanovených v uvedenej prílohe.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti a dátum začatia uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. apríla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Úradný vestník EFSA (EFSA Journal) (2014) 12(10):3868.
   
      (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
   
      PRÍLOHA I
      
                  Bežný názov, identifikačné čísla
               
               
                  Názov IUPAC
               
               
                  Čistota (1)
                  
               
               
                  Dátum schválenia
               
               
                  Koniec platnosti schválenia
               
               
                  Osobitné ustanovenia
               
            
                  COS-OGA
                  Číslo CAS: nepridelené
                  Číslo CAS: 979
               
               
                  lineárny kopolymér α-1,4-D-galaktopyranozylurónových kyselín a metylesterifikovaných galaktopyranozylurónových kyselín (9 až 20 zvyškov) s lineárnym kopolymérom β-1,4-spojenou 2-amino-2-deoxy-D-glukopyranózou a 2-acetamido-2-deoxy-D-glukopyranózou (5 až 10 zvyškov)
               
               
                  ≥ 915 g/kg
                  
                              —
                           
                           
                              Pomer OGA/COS v rozmedzí 1 a 1,6
                           
                        
                              —
                           
                           
                              Stupeň polymerizácie COS v rozmedzí 5 a 10
                           
                        
                              —
                           
                           
                              Stupeň polymerizácie OGA v rozmedzí 9 a 20
                           
                        
                              —
                           
                           
                              Stupeň metylácie OGA < 10 %;
                           
                        
                              —
                           
                           
                              Stupeň acetylácie COS < 50 %
                           
                        
               
                  22. apríla 2015
               
               
                  22. apríla 2030
               
               
                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery z revíznej správy o COS-OGA, a najmä jej dodatky I a II.
               
            
         (1)  Ďalšie podrobnosti o identite a špecifikácii účinnej látky sú uvedené v revíznej správe.
   
   
      PRÍLOHA II
      V časti D prílohy k vykonávaciemu nariadeniu (EÚ) č. 540/2011 sa dopĺňa táto položka:
      
         
                     Číslo
                  
                  
                     Bežný názov, identifikačné čísla
                  
                  
                     Názov IUPAC
                  
                  
                     Čistota (1)
                     
                  
                  
                     Dátum schválenia
                  
                  
                     Schválenie platí do
                  
                  
                     Osobitné ustanovenia
                  
               
                     „2
                  
                  
                     COS-OGA
                     Číslo CAS: nepridelené
                     Číslo CAS: 979
                  
                  
                     lineárny kopolymér α-1,4-D-galaktopyranozylurónových kyselín a metylesterifikovaných galaktopyranozylurónových kyselín (9 až 20 zvyškov) s lineárnym kopolymérom β-1,4-spojenou 2-amino-2-deoxy-D-glukopyranózou a 2-acetamido-2-deoxy-D-glukopyranózou (5 až 10 zvyškov).
                  
                  
                     ≥ 915 g/kg
                     
                                 —
                              
                              
                                 Pomer OGA/COS v rozmedzí 1 a 1,6
                              
                           
                                 —
                              
                              
                                 Stupeň polymerizácie COS v rozmedzí 5 a 10
                              
                           
                                 —
                              
                              
                                 Stupeň polymerizácie OGA v rozmedzí 9 a 20
                              
                           
                                 —
                              
                              
                                 Stupeň metylácie OGA < 10 %
                              
                           
                                 —
                              
                              
                                 Stupeň acetylácie COS < 50 %
                              
                           
                  
                     22. apríla 2015
                  
                  
                     22. apríla 2030
                  
                  
                     Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery z revíznej správy o COS-OGA, a najmä jej dodatky I a II.“
                  
               
      
         (1)  Ďalšie podrobnosti o identite a špecifikácii účinnej látky sú uvedené v revíznej správe.